După consumarea a 20 de etape, CSM Bacău ocupă locul 8 în clasamentul Ligii Zimbrilor la handbal masculin. Victoria obținută duminică, acasă, cu 27-23 împotriva Vasluiului i-a urcat pe "CSMei" temporar pe poziția a șaptea, poziție care, de luni seara, a revenit din nou Sucevei, învingătoare pe teren propriu, cu 34-29, contra Sighișoarei, în ultimul joc al rundei 20.
În altă ordine de idei, miercuri, 27 martie, odată cu disputarea partidelor CS Medgidia- CSM București și Minaur Baia Mare- CSM Vaslui se va cunoaște cadrul complet al echipelor calificate în sferturile de finală ale Cupei României. Până acum, în "sferturi" au ajuns: CSM Focșani 2007, CSM Bacău, Dinamo București, Steaua București, CSM Constanța și HC Buzău 2012.
Rezultatele etapei 20: Steaua- Dinamo 26-42, Minaur Baia Mare- CSM București 27-23, SCM Politehnica Timișoara- HC Buzău 2012 27-31, CSM Focșani 2007- CSM Constanța 21-29, Universitatea Cluj- Potaissa Turda 23-27, CSM Bacău- CSM Vaslui 27-23, CSU din Suceava- CSM Sighișoara 34-29
Programul etapei 21/ sâmbătă, 30 martie, ora 18.00: CSM Constanța- CSM Bacău, CSM Vaslui- Universitatea Cluj. Duminică, 31 martie: HC Buzău 2012- Dinamo, CSM București- CSM Focșani 2007 (ora 17.30/ Pro Arena), Potaissa Turda- CSU din Suceava, CSM Sighișoara- SCM Politehnica Timișoara, Minaur Baia Mare- Steaua.
Clasament Liga Zimbrilor
1 Dinamo București 20 20 0 0 760-549 60p.
2 CSM Constanța 19 16 1 2 579-474 49p.
3 Minaur Baia Mare 20 14 2 4 624-559 44p.
4 Potaissa Turda 20 12 3 5 671-620 39p.
5 CSM București 20 10 2 8 562-549 32p.
6 HC Buzău 2012 20 9 4 7 606-596 31p.
7 CSU din Suceava 20 9 1 10 633-666 28p.
8 CSM Bacău 20 8 3 9 583-619 27p.
9 CSM Focșani 2007 20 6 4 10 541-586 22p.
10 Steaua București 19 5 2 12 539-585 17p.
11 CSM Sighișoara 20 5 0 15 505-585 15p.
12 SCM Politehnica Tim. 20 4 2 14 523-597 14p.
13 Universitatea Cluj 20 4 1 15 556-644 13p.
14 CSM Vaslui 20 3 3 14 529-582 12p.
Dan Sion